CELEX: 32020D0167
Language: hr
Date: 2020-02-05 00:00:00
Title: Provedbena Odluka Komisije (EU) 2020/167 оd 5. veljače 2020. o usklađenim normama za radijsku opremu sastavljenima za potrebe Direktive 2014/53/EU Europskog parlamenta i Vijeća

6.2.2020   
               
               
                  HR
               
               
                  Službeni list Europske unije
               
               
                  L 34/46
               
            
         PROVEDBENA ODLUKA KOMISIJE (EU) 2020/167
         оd 5. veljače 2020.
         o usklađenim normama za radijsku opremu sastavljenima za potrebe Direktive 2014/53/EU Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 16. Direktive 2014/53/EU Europskog parlamenta i Vijeća (2) za radijsku opremu koja je u skladu s usklađenim normama ili dijelom usklađenih normi na koje su pozivanja objavljena u Službenom listu Europske unije pretpostavlja se da je u skladu s bitnim zahtjevima iz članka 3. te direktive koji su obuhvaćeni tim usklađenim normama ili dijelovima tih normi.
                  
               
                     (2)
                  
                  
                     Komisija je Provedbenom odlukom Komisije C(2015) 5376 (3) od Europskog odbora za elektrotehničku normizaciju i Europskog instituta za telekomunikacijske norme zatražila izradu i reviziju usklađenih normi za radijsku opremu za potrebe Direktive 2014/53/EU.
                  
               
                     (3)
                  
                  
                     Na temelju zahtjeva iz Provedbene odluke C(2015) 5376 ETSI je izradio usklađene norme EN 300 328 V2.2.2 za opremu za prijenos podataka koja radi u frekvencijskom pojasu od 2,4 GHz, EN 300 698 V2.3.1 za radiotelefonske odašiljače i prijamnike za pomorsku pokretnu službu, EN 303 098 V2.2.1 za pomorske osobne uređaje male snage za određivanje položaja, N 303 520 V1.2.1 za bežične medicinske endoskopske kapsule jako male snage (ULP) i EN 300 674-2-2 V 2.2.1 za telematiku cestovnog prijevoza i prometa (TTT).
                  
               
                     (4)
                  
                  
                     Komisija i ETSI zajedno su ocijenili jesu li te usklađene norme u skladu sa zahtjevom iz Provedbene odluke C(2015) 5376.
                  
               
                     (5)
                  
                  
                     Usklađene norme EN 300 328 V2.2.2, EN 303 098 V2.2.1 i EN 300 674-2-2 V 2.2.1 u skladu su s bitnim zahtjevima koji se njima nastoje obuhvatiti, utvrđenima u Direktivi 2014/53/EU. Stoga je upućivanja na te norme primjereno objaviti u Službenom listu Europske unije.
                  
               
                     (6)
                  
                  
                     U skladu s točkom 8.2.3. usklađene norme EN 300 698 V2.3.1 proizvođači smiju odstupiti od najveće radiofrekvencijske snage prijavljene u skladu s člankom 10. stavkom 8. Direktive 2014/53/EU i prikazane u tehničkoj dokumentaciji sastavljenoj u skladu s člankom 21. te direktive. Upućivanje na tu usklađenu normu trebalo bi stoga objaviti u Službenom listu Europske unije uz ograničenje.
                  
               
                     (7)
                  
                  
                     Usklađena norma EN 303 520 V1.2.1 proizvođačima omogućuje da s ispitnim laboratorijima pregovaraju o nekim ispitnim metodama. Također omogućuje proizvođačima ispitivanje opreme na temperaturama koje ne moraju odgovarati onima na kojima će se proizvod upotrebljavati. Razina dopuštenog pregovaranja i interpretacije u toj usklađenoj normi može utjecati na dokazivanje sukladnosti radijske opreme s bitnim zahtjevima iz članka 3. stavka 2. Direktive 2014/53/EU. Upućivanje na tu usklađenu normu trebalo bi stoga objaviti u Službenom listu Europske unije uz ograničenje.
                  
               
                     (8)
                  
                  
                     Na temelju Provedbene odluke C(2015) 5376 ETSI je zamijenio sljedeće usklađene norme na koje su upućivanja objavljena u Službenom listu Europske unije (4): norma EN 300 328 V2.1.1 zamijenjena je normom EN 300 328 V2.2.2; norma EN 303 098 V2.1.1 zamijenjena je normom EN 303 098 V2.2.1; norma EN 303 520 V1.1.1 zamijenjena je normom EN 303 520 V1.2.1; norma EN 300 698 V2.2.1 zamijenjena je normom EN 300 698 V2.3.1; a norma EN 300 674-2-2 V 2.1.1 zamijenjena je normom EN 300 674-2-2 V 2.2.1.
                  
               
                     (9)
                  
                  
                     U usklađenoj normi EN 302 065-3 V2.1.1, na koju je upućivanje objavljeno u Službenom listu Europske unije (5), ne opisuju se tehnike smanjenja smetnji „pokretanje prije odašiljanja” (trigger-before-transmit). Međutim, Provedbenom odlukom Komisije (EU) 2019/785 (6) nameću se, od 16. studenoga 2019., tehnički zahtjevi za frekvencijski pojas od 3,8 do 4,2 GHz i od 6 do 8,5 GHz za sustave za pristup vozila koji upotrebljavaju tehnologiju „pokretanje prije odašiljanja”. Prema Provedbenoj odluci (EU) 2019/785, za sustave za pristup vozila upotrebljavaju se tehnike smanjenja smetnji „pokretanje prije odašiljanja” koje omogućuju odgovarajuću razinu performansi u cilju usklađenosti s bitnim zahtjevima iz Direktive 2014/53/EU. Budući da se usklađenom normom EN 302 065-3 V2.1.1 ne uzimaju u obzir tehnike smanjenja smetnji „pokretanje prije odašiljanja”, potrebno je navesti da sukladnost s tom usklađenom normom ne osigurava sukladnost sa zahtjevima Provedbene odluke (EU) 2019/785 koji se odnose na te tehnike te se, u skladu s time, ne stvara pretpostavka o sukladnosti s bitnim zahtjevima iz članka 3. stavka 2. Direktive 2014/53/EU koji se odnose na te tehnike. Upućivanje na tu usklađenu normu trebalo bi stoga objaviti u Službenom listu Europske unije uz ograničenje.
                  
               
                     (10)
                  
                  
                     Usklađenu normu EN 302 752 V1.1.1, na koju je upućivanje objavljeno u Službenom listu Europske unije (7) uz ograničenje, ETSI je donio 2009. u skladu s Direktivom 1999/5/EZ Europskog parlamenta i Vijeća (8). Pri usklađivanju te usklađene norme s Direktivom 2014/53/EU ETSI je prekinuo s tim povezane radnje jer je smatrao da „nije utvrđen interes dionika” i da „nisu predviđene nikakve posljedice ako ne postoji usklađena norma za aktivna pojačala radarskog odziva jer nije utvrđen interes industrije” te da se „usklađena norma može smatrati zastarjelom i trebalo bi je povući”.
                  
               
                     (11)
                  
                  
                     Stoga je potrebno iz Službenog lista Europske unije (9) povući upućivanja na zamijenjene norme, upućivanje na usklađenu normu EN 302 065-3 V2.1.1, koje bi trebalo objaviti uz ograničenje, i upućivanje na usklađenu normu EN 302 752 V1.1.1, koja se smatra zastarjelom. Kako bi se proizvođačima osiguralo dovoljno vremena da se pripreme za primjenu zamjenskih normi, potrebno je odgoditi povlačenje upućivanja na norme koje se zamjenjuju. Kako bi se proizvođačima također dalo vremena da se pripreme za povlačenje upućivanja na usklađenu normu EN 302 752 V1.1.1, potrebno je odgoditi povlačenje upućivanja na tu normu.
                  
               
                     (12)
                  
                  
                     Sukladnost s usklađenom normom stvara pretpostavku o sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Upućivanja na usklađene norme za radijsku opremu sastavljene za potrebe Direktive 2014/53/EU, a navedene u Prilogu I. ovoj Odluci, objavljuju se u Službenom listu Europske unije.
            Upućivanja na usklađene norme za radijsku opremu sastavljene za potrebe Direktive 2014/53/EU, a navedene u Prilogu II. ovoj Odluci, objavljuju se u Službenom listu Europske unije.
         
         
            Članak 2.
            Upućivanja na usklađene norme za radijsku opremu sastavljene za potrebe Direktive 2014/53/EU, a navedene u Prilogu III. ovoj Odluci, povlače se iz Službenog lista Europske unije od datuma utvrđenih u tom prilogu.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 5. veljače 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2014/53/EU Europskog parlamenta i Vijeća od 16. travnja 2014. o usklađivanju zakonodavstava država članica o stavljanju na raspolaganje radijske opreme na tržištu i stavljanju izvan snage Direktive 1999/5/EZ (SL L 153, 22.5.2014., str. 62.).
         
            (3)  Provedbena odluka Komisije C(2015) 5376 final od 4. kolovoza 2015. o zahtjevu za normizaciju upućenom Europskom odboru za elektrotehničku normizaciju i Europskom institutu za telekomunikacijske norme u pogledu radijske opreme kojom se podupire Direktiva 2014/53/EU Europskog parlamenta i Vijeća.
         
            (4)  SL C 326, 14.9.2018., str. 114.
         
         
            (5)  SL C 326, 14.9.2018., str. 114.
         
         
            (6)  Provedbena odluka Komisije (EU) 2019/785 оd 14. svibnja 2019. o usklađivanju radiofrekvencijskog spektra za opremu s ultraširokopojasnom tehnologijom u Uniji i stavljanju izvan snage Odluke 2007/131/EZ (SL L 127, 16.5.2019., str. 23.)
         
            (7)  SL C 326, 14.9.2018., str. 114.
         
         
            (8)  Direktiva 1999/5/EZ Europskog parlamenta i Vijeća od 9. ožujka 1999. o radijskoj opremi i telekomunikacijskoj terminalnoj opremi i o uzajamnom priznavanju njihove sukladnosti (SL L 91, 7.4.1999., str. 10.).
         
            (9)  SL C 326, 14.9.2018., str. 114.
         
      
      
         
            PRILOG I.
            
                        Br.
                     
                     
                        Upućivanje na normu
                     
                  
                        1.
                     
                     
                        EN 300 328 V2.2.2
                        Širokopojasni bežični sustavi; Oprema za prijenos podataka koja radi u frekvencijskom pojasu od 2,4 GHz; Harmonizirana norma za pristup radijskom spektru
                     
                  
                        2.
                     
                     
                        EN 300 674-2-2 V2.2.1
                        Telematika cestovnog prijevoza i prometa (TTT); Komunikacijska oprema kratkoga dometa (DSRC) za prijenos signala brzinama 500 kbit/s/250 kbit/s koja radi u pojasu od 5 795  MHz do 5 815  MHz 2. dio: Harmonizirana norma za pristup radijskom spektru; 2. poddio: Jedinice na vozilu (OBU)
                     
                  
                        3.
                     
                     
                        EN 303 098 V2.2.1
                        Pomorski osobni uređaji male snage za određivanje položaja koji primjenjuju AIS; Harmonizirana norma za pristup radijskom spektru
                     
                  
      
      
         
            PRILOG II.
            
                        Br.
                     
                     
                        Upućivanje na normu
                     
                  
                        1.
                     
                     
                        EN 300 698 V2.3.1
                        Radiotelefonski odašiljači i prijamnici za pomorsku pokretnu službu koja radi u VHF pojasima, namijenjeni za kopnene vodene puteve; Harmonizirana norma za pristup radijskom spektru i za svojstva hitnih službi
                        
                           Napomena: Sukladnost s ovom usklađenom normom ne stvara pretpostavku o sukladnosti s bitnim zahtjevom iz članka 3. stavka 2. Direktive 2014/53/EU ako se u točki 8.2.3. ove usklađene norme primijeni rečenica „Ako je regulator izlazne snage podešen na maksimum, snaga nosioca mora biti unutar ±1,5  dB nazivne izlazne snage u normalnim ispitnim uvjetima”.
                     
                  
                        2.
                     
                     
                        EN 302 065-3 V2.1.1
                        Uređaji kratkoga dometa (SRD) koji upotrebljavaju ultra širokopojasnu tehnologiju (UWB); Harmonizirana norma koja obuhvaća bitne zahtjeve iz članka 3.2. Direktive 2014/53/EU; 3. dio: Zahtjevi za UWB uređaje koje primjenjuju vozila na tlu
                        
                           Napomena: U ovoj se usklađenoj normi ne navode tehničke specifikacije za tehnike „pokretanje prije odašiljanja”. Međutim, Provedbenom odlukom (EU) 2019/785 nameću se, od 16. studenoga 2019., tehnički zahtjevi za frekvencijski pojas od 3,8 do 4,2 GHz i od 6 do 8,5 GHz za sustave za pristup vozila koji upotrebljavaju tehnologiju „pokretanje prije odašiljanja”. Stoga sukladnost s tom usklađenom normom ne osigurava sukladnost s Provedbenom odlukom (EU) 2019/785 pa, sukladno tome, ni pretpostavku sukladnosti s bitnim zahtjevima iz članka 3. stavka 2. Direktive 2014/53/EU koji se odnose na tehnike „pokretanje prije odašiljanja”.
                     
                  
                        3.
                     
                     
                        EN 303 520 V1.2.1
                        Uređaji kratkoga dometa (SRD); Bežične medicinske endoskopske kapsule jako male snage (ULP) koje rade u pojasu od 430 MHz do 440 MHz; Harmonizirana norma za pristup radijskom spektru
                        
                           Napomena: Sukladnost s ovom usklađenom normom ne stvara pretpostavku o sukladnosti s bitnim zahtjevom iz članka 3. stavka 2. Direktive 2014/53/EU ako se primijeni bilo koje od sljedećeg:
                        
                                    —
                                 
                                 
                                    s obzirom na odredbu B.1. Priloga B: „Proizvođač i ispitni laboratorij mogu se dogovoriti o alternativnoj odgovarajućoj primjeni simulatora ljudskog torza, koji se u tom slučaju detaljno opisuje u izvješću o ispitivanju”;
                                 
                              
                                    —
                                 
                                 
                                    s obzirom na odredbu C.1. Priloga C: „Alternativno, proizvođač i ispitni laboratorij mogu se dogovoriti da se upotrebljava polugluha komora, a njezin se puni opis mora nalaziti u izvješću o ispitivanju”.
                                 
                              
                           Napomena: Temperatura iz odredbe B.2. Priloga B mora odražavati onu na kojoj će se proizvod upotrebljavati.
                     
                  
      
      
         
            PRILOG III.
            
                        Br.
                     
                     
                        Upućivanje na normu
                     
                     
                        Datum povlačenja
                     
                  
                        1.
                     
                     
                        EN 300 328 V2.1.1
                        Širokopojasni prijenosni sustavi; Uređaji za prijenos podataka u ISM frekvencijskom pojasu od 2,4 GHz koji primjenjuju metode širokopojasne modulacije; Harmonizirana norma koja obuhvaća bitne zahtjeve iz članka 3.2. Direktive 2014/53/EU
                     
                     
                        6. kolovoza 2021.
                     
                  
                        2.
                     
                     
                        EN 300 698 V2.2.1
                        Radiotelefonski odašiljači i prijamnici za pomorske pokretne službe koji rade u VHF pojasima namijenjeni za kopnene vodene puteve; Harmonizirana norma koja obuhvaća bitne zahtjeve iz članaka 3.2. i članka 3.3. točke (g) Direktive 2014/53/EU
                     
                     
                        6. kolovoza 2021.
                     
                  
                        3.
                     
                     
                        EN 300 674-2-2 V2.1.1
                        Telematika cestovnog prijevoza i prometa (TTT); Komunikacijska oprema kratkoga dometa (DSRC) za prijenos signala brzinama 500 kbit/s/250 kbit/s koja radi u pojasu od 5 795  MHz do 5 815  MHz 2. dio: Harmonizirana norma koja obuhvaća bitne zahtjeve iz članka 3.2. Direktive 2014/53/EU; 2. poddio: Jedinice na vozilu (OBU)
                     
                     
                        6. kolovoza 2021.
                     
                  
                        4.
                     
                     
                        EN 302 065-3 V2.1.1
                        Uređaji kratkoga dometa (SRD) koji upotrebljavaju ultra širokopojasnu tehnologiju (UWB); Harmonizirana norma koja obuhvaća bitne zahtjeve iz članka 3.2. Direktive 2014/53/EU; 3. dio: Zahtjevi za UWB uređaje koje primjenjuju vozila na tlu
                     
                     
                        6. veljače 2020.
                     
                  
                        5.
                     
                     
                        EN 302 752 V1.1.1
                        Elektromagnetska kompatibilnost i radijski spektar (ERM); Aktivna pojačala radarskog odziva; Usklađena europska norma EN obuhvaća bitne zahtjeve članka 3.2. Direktive R&TTE
                     
                     
                        6. veljače 2021.
                     
                  
                        6.
                     
                     
                        EN 303 098 V2.1.1
                        Pomorski osobni uređaji male snage za određivanje položaja koji primjenjuju AIS; Harmonizirana norma koja obuhvaća bitne zahtjeve iz članka 3.2. Direktive 2014/53/EU
                     
                     
                        6. veljače 2021.
                     
                  
                        7.
                     
                     
                        EN 303 520 V1.1.1
                        Uređaji kratkoga dometa (SRD); Bežične medicinske endoskopske kapsule jako male snage (ULP) koje rade u pojasu od 430 MHz do 440 MHz; Harmonizirana norma za pristup radijskom spektru
                     
                     
                        6. veljače 2021.